AIŠKINAMASIS RAŠTAS

Dėl savivaldybės turto perdavimo pagal panaudos sutartį

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija gavo asociacijos „Jaunimo brizas“ (toliau – klubas) 2018 m. lapkričio 7 d. prašymą, kuriame nurodo, kad propaguoja šaudymo iš lanko sportą ir reikia patalpų šaudymui šaltuoju paros metu ir inventoriaus laikymui. Klubas prašo perduoti panaudai patalpas, esančias Molėtų ligoninės pastate (Molėtų r. sav., Graužinių g. 3).

Prašyme klubas įsipareigoja perduotą turtą prižiūrėti, atlikti perduoto turto einamąjį ir kapitalinį remontus.

Prašomą perduoti savivaldybės nekilnojamąjį turtą šiuo metu patikėjimo teise valdo Molėtų rajono savivaldybės administracija. Molėtų rajono savivaldybės administracijos direktoriaus 2018 m. gruodžio 10 d. įsakymu Nr. B6-1087 „Dėl Molėtų rajono savivaldybės turto pripažinimo nereikalingu savivaldybės funkcijoms vykdyti“ turtas pripažintas nereikalingu savivaldybės funkcijoms vykdyti ir siūloma jį perduoti pagal panaudos sutartį.

Parengto sprendimo projekto tikslas – perduoti klubui savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą pagal turto panaudos sutartį.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 6 straipsnio 3 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 4 punktas, 3, 4 dalys, 27 straipsnio 1 dalies 2 punktas;

Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ (Molėtų rajono savivaldybės tarybos 2017 m. liepos 27 d. sprendimo Nr. B1-135 redakcija) 4.4, 6.1 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – perduotas turtas bus naudojamas klubo nuostatuose numatytai veiklai vykdyti, padidės moksleivių, gyventojų užimtumas.

Neigiamų pasekmių nenumatoma.

**4. Priemonės sprendimui įgyvendinti**

Bus parengta ir pasirašyta turto panaudos sutartis bei turto perdavimo ir priėmimo aktas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.